Vyhodnotenie medzirezortného pripomienkového konania

Návrh zákona, ktorým sa mení a dopĺňa zákon č. 525/2010 Z. z. o poskytovaní dotácií v pôsobnosti Ministerstva zdravotníctva Slovenskej republiky v znení neskorších predpisov 

Spôsob pripomienkového konania	 	
Počet vznesených pripomienok, z toho zásadných	42  / 8 	
Počet vyhodnotených pripomienok	40 	
		
Počet akceptovaných pripomienok, z toho zásadných	20  / 5 	
Počet čiastočne akceptovaných pripomienok, z toho zásadných	8  / 0 	
Počet neakceptovaných pripomienok, z toho zásadných	12  / 3 	
		
Rozporové konanie (s kým, kedy, s akým výsledkom)		
Počet odstránených pripomienok		
Počet neodstránených pripomienok		

Sumarizácia vznesených pripomienok podľa subjektov
Č.	Subjekt	Pripomienky do termínu	Pripomienky po termíne	Nemali pripomienky	Vôbec nezaslali	
1 .	Úrad pre verejné obstarávanie 	 	 	x 	 	
2 .	Generálna prokuratúra Slovenskej republiky 	 	 	x 	 	
3 .	Konfederácia odborových zväzov Slovenskej republiky 	1 (1o,0z) 	 	 	 	
4 .	Asociácia zamestnávateľských zväzov a združení Slovenskej republiky 	 	 	x 	 	
5 .	Národná banka Slovenska 	1 (1o,0z) 	 	 	 	
6 .	Združenie miest a obcí Slovenska 	 	 	 	x 	
7 .	Najvyšší kontrolný úrad Slovenskej republiky 	 	 	x 	 	
8 .	Odbor aproximácie práva sekcie vládnej legislatívy Úradu vlády SR 	2 (2o,0z) 	 	 	 	
9 .	Štatistický úrad Slovenskej republiky 	3 (3o,0z) 	 	 	 	
10 .	Správa štátnych hmotných rezerv Slovenskej republiky 	 	 	x 	 	
11 .	Ministerstvo kultúry Slovenskej republiky 	2 (2o,0z) 	 	 	 	
12 .	Ministerstvo pôdohospodárstva a rozvoja vidieka Slovenskej republiky 	2 (2o,0z) 	 	 	 	
13 .	Konferencia biskupov Slovenska 	 	 	 	x 	
14 .	Protimonopolný úrad Slovenskej republiky 	 	 	x 	 	
15 .	Úrad geodézie, kartografie a katastra Slovenskej republiky 	 	 	x 	 	
16 .	Republiková únia zamestnávateľov 	 	 	 	x 	
17 .	Ministerstvo obrany Slovenskej republiky 	3 (3o,0z) 	 	 	 	
18 .	Úrad jadrového dozoru Slovenskej republiky 	 	 	x 	 	
19 .	Úrad pre normalizáciu, metrológiu a skúšobníctvo Slovenskej republiky 	 	 	x 	 	
20 .	Ministerstvo zahraničných vecí a európskych záležitostí Slovenskej republiky 	2 (2o,0z) 	 	 	 	
21 .	Ministerstvo hospodárstva Slovenskej republiky 	1 (1o,0z) 	 	 	 	
22 .	Úrad vlády Slovenskej republiky 	 	 	 	x 	
23 .	Ministerstvo zdravotníctva Slovenskej republiky 	 	 	 	x 	
24 .	Ministerstvo práce, sociálnych vecí a rodiny Slovenskej republiky 	2 (1o,1z) 	 	 	 	
25 .	Ministerstvo financií Slovenskej republiky 	4 (2o,2z) 	 	 	 	
26 .	Ministerstvo školstva, vedy, výskumu a športu Slovenskej republiky 	3 (3o,0z) 	 	 	 	
27 .	Najvyšší súd Slovenskej republiky 	 	 	x 	 	
28 .	Ministerstvo spravodlivosti Slovenskej republiky 	5 (5o,0z) 	 	 	 	
29 .	Národný bezpečnostný úrad 	 	 	 	x 	
30 .	Ministerstvo dopravy, výstavby a regionálneho rozvoja Slovenskej republiky 	2 (2o,0z) 	 	 	 	
31 .	Úrad priemyselného vlastníctva Slovenskej republiky 	 	 	x 	 	
32 .	Ministerstvo životného prostredia Slovenskej republiky  	 	 	x 	 	
33 .	Ministerstvo vnútra Slovenskej republiky 	3 (3o,0z) 	 	 	 	
34 .	Národná rada občanov so zdravotným postihnutím v SR  	3 (1o,2z) 	 	 	 	
35 .	Úrad na ochranu osobných údajov Slovenskej republiky 	3 (0o,3z) 	 	 	 	
	SPOLU	42 (34o,8z) 	0 (0o,0z) 	12 	6 	

Vyhodnotenie vecných pripomienok je uvedené v tabuľkovej časti.

Vysvetlivky  k použitým skratkám v tabuľke:	
O – obyčajná	A – akceptovaná	
Z – zásadná	N – neakceptovaná	
	ČA – čiastočne akceptovaná	

Subjekt	Pripomienka	Typ	Vyh.	Spôsob vyhodnotenia	
NBS 	k uvádzacej vete a k bodu 14 
1. V uvádzacej vete návrhu zákona je potrebné vypustiť slová „neskorších predpisov“ a nahradiť ich taxatívnym výpočtom zákonov, ktorými bol zákon č. 525/2010 Z. z. novelizovaný . 

2. V bode 14 je potrebné vypustiť slová „vrátane nadpisu“. 
 	O 	ČA 	V bode 14 (§ 6b) doplnený nadpis. 	
OAP SVL ÚV SR 	K bodu 6 návrhu zákona: 
Návrhom zákona v bode 6 sa mení, okrem iného, § 4 odsek 2 zákona č. 525/2010 Z. z. o poskytovaní dotácií v pôsobnosti Ministerstva zdravotníctva Slovenskej republiky v znení neskorších predpisov (ďalej len „zákon o poskytovaní dotácií“), v zmysle ktorého možná poskytnutá dotácia podľa § 2 odsek 1 písm. b) až l) zákona o poskytovaní dotácií je určená najviac do výšky 95% nákladov na projekt. 
V nadväznosti na článok 31 a nasl. Nariadenia Komisie (ES) č. 800/2008 zo 6. augusta o vyhlásení určitých kategórií pomoci za zlučiteľné so spoločným trhom podľa článkov 87 a 88 zmluvy (Všeobecné nariadenie o skupinových výnimkách) (Ú. v. EÚ L 214, 9.8.2008) (ďalej len „nariadenie“) sú stanovené maximálne hodnoty pre výšku intenzity pomoci, ktoré sa však nezhodujú s výškou dotácie uvedenou v návrhu zákona v bode 6, a rovnako nie je možné vyvodiť z návrhu zákona o aký typ projektov v zmysle zákona o poskytovaní dotácií a návrhu zákona ide, a z tohto titulu k nim priradiť pridelené maximálne hodnoty výšky intenzity dotácií podľa nariadenia. 
Preto žiadame predkladateľa o poskytnutie vyjadrenia a doplnenie dôvodovej správy, v časti osobitná časť, bod 6 k vyššie uvedenej problematike alebo o úpravu bodu 6 v zmysle nariadenia. 
 	O 	A 	Doplnená osobitná časť dôvodovej správy.  	
OAP SVL ÚV SR 	K doložke zlučiteľnosti:  
Žiadame predkladateľa upraviť doložku zlučiteľnosti, a to nahradiť text „Rámec Spoločenstva pre štátnu pomoc na výskum, vývoj a inovácie (Ú. v. EÚ C323, 30.12.2006)“ textom „Oznámenie Komisie – Rámec pre štátnu pomoc na výskum, vývoj a inovácie 2014/C 198/01, (Ú. v. EÚ C 198, 27.06.2014, s. 1 – 29)“. 	O 	A 	 	
ŠÚ SR 	Materiál 
Úvodnú vetu k čl. I odporúčame upraviť v zmysle bodu 27 prílohy č.5 k Legislatívnym pravidlám vlády Slovenskej republiky. 	O 	A 	 	
ŠÚ SR 	Bod 3 
uvádzaciu vetu odporúčame upraviť „V §3 ods.5 text pred písmenom a) znie:“. 	O 	N 	Uvádzacia veta je v súlade s bodom 39 prílohy č. 5 k Legislatívnym pravidlám vlády Slovenskej republiky.  	
ŠÚ SR 	Bod 14 
odporúčame vložiť aj nadpis §6b. 	O 	A 	 	
MK SR 	K vlastnému materiálu - bod 14. 
Odporúčame v bode 14 vložiť pod § 6b slová (nadpis) "Prechodné ustanovenie k úprave účinnej od 1. januára 2015". 
Odôvodnenie: Legislatívne pravidlá Slovenskej republiky 	O 	ČA 	Nadpis doplnený v nadväznosti na upravený dátum účinnosti (1. apríl 2015). 	
MPRV SR 	K čl. I bodu 6 
V § 4 ods. 2 nie je jasné, ako žiadateľ preukáže 5 % z iných zdrojov. Odporúčame, aby žiadateľ preukázal 5% už preinvestovaných prostriedkov na projekt, ako je to bežne zaužívané vo financovaní iných projektov (napr. projekty z PRV, hypotekárne úvery a pod.). 	O 	N 	Žiadateľ preukáže 5 % z iných zdrojov dokladom podľa navrhovaného § 4 ods. 7 písm. g). Požadovanie preukazovania už preinvestovaných prostriedkov nemá opodstatnenie, pretože žiadateľ nemusí splniť podmienky na poskytnutie dotácie. 	
MPRV SR 	K čl. I bodu 6 
V §4 ods. 8 písm. a) odporúčame pojem „ výpis z katastra nehnuteľností“ nahradiť pojmom „výpis z listu vlastníctva použiteľný pre právne úkony “ 	O 	ČA 	Ustanovenie spresnené aj v nadväznosti na znenie § 5 ods. 3 platného zákona. 	
MO SR 	K úvodnej vete Čl. I  
Slová „neskorších predpisov“ odporúčame nahradiť slovami „zákona č. 547/2011 Z. z. a zákona č. 352/2013 Z. z.“. 	O 	A 	 	
MO SR 	K bodu 14 
Pod označenie „§ 6b“ odporúčame doplniť nadpis „Prechodné ustanovenie k úprave účinnej od 1. januára 2015“. 	O 	ČA 	Nadpis doplnený v nadväznosti na upravený dátum účinnosti (1. apríl 2015). 	
MO SR 	K všeobecnej časti dôvodovej správy 
V prvom odseku odporúčame za slová „Slovenskej republiky“ vložiť slová „v znení neskorších predpisov“. 	O 	A 	 	
MZVaEZ SR 	Čl. I  
V úvodnej vete namiesto slov "v znení neskorších predpisov" odporúčame uviesť v súlade s bodom 27 Prílohy č. 5 k legislatívnym pravidlám vlády SR skrátené citácie predchádzajúcich noviel. 	O 	A 	 	
MZVaEZ SR 	Čl. I bod 14 
V novelizačnom bode 14 odporúčame pod označenie § 6b doplniť nadpis: "Prechodné ustanovenie k úprave účinnej od 1. januára 2015". 
 	O 	ČA 	Nadpis doplnený v nadväznosti na upravený dátum účinnosti (1. apríl 2015). 	
MH SR 	K Doložke vplyvov 
Vzhľadom na negatívny vplyv materiálu na rozpočet verejnej správy odporúčam predkladateľovi vypracovať Analýzu vplyvov na rozpočet verejnej správy v súlade s Jednotnou metodikou na posudzovanie vybraných vplyvov.  	O 	N 	Pripomienka sa stala bezpredmetnou. Doložka vybraných vplyvov prepracovaná tak, aby bola v súlade s predkladacou správou. 	
MPSVR SR 	K čl. I bodom 1 a 2  

Zásadne žiadam, aby účel na ktorý sa poskytuje dotácia bol okrem podpory protidrogových aktivít rozšírený aj o možnosť podporiť znižovanie rizík tzv. „harm reduction“. 

Odôvodnenie: 

Prístup „harm reduction“ je vo svojej podstate založený na princípe prevencie ochorení. Stratégie „harm reduction“ sú účinné pri riešení rôznych sociálnych problémov, akými sú napr. chudoba, sex-biznis, bezdomovectvo a pod., teda nielen užívateľov drog. 
Domnievam sa, že na úseku verejného zdravia ide o prevenciu rizík poškodenia zdravia. 

 	Z 	N 	Pripomienka bola prerokovaná na rozporovom konaní dňa 8.10.2014, na ktorom bola pripomienka preklasifikovaná na obyčajnú. Ide o pripomienku nad rámec návrhu zákona. Riešenie sociálnych problémov nie je v kompetencii Ministerstva zdravotníctva Slovenskej republiky, avšak v rámci podpory protidrogových aktivít je podpora programov, iniciatív a aktivít zameraných na ochranu verejného zdravia, zvýšenie verejného povedomia a porozumenia k rizikám súvisiacim so zneužívaním drog v spoločnosti a škôd spojených v súlade s národnou protidrogovou stratégiou, kde je prioritou v oblasti Zníženia dopytu po drogách, konkrétne „podpora programov a aktivít na odborne garantovanú krízovú intervenciu, harm-reduction, street work, liečbu, resocializáciu, postresocializáciu a svojpomocné poradenstvo“.  	
MPSVR SR 	K § 2 nad rámec predkladaného návrhu 
K § 2 

Odporúčam § 2 ods. 1 doplniť písmenom m), ktoré znie: 

„m) podpory aktivít v oblasti ochrany a podpory zdravia realizovaných v priestorovo segregovanej lokalite s prítomnosťou koncentrovanej a generačne reprodukovanej chudoby.“. 

Zároveň odporúčam § 2 doplniť odsekom 4, ktorý znie: 

„(4) Dotáciu podľa odseku 1 písm. m) možno poskytnúť na 

a) aktivity v oblasti ochrany a podpory zdravia v priestorovo segregovanej lokalite s prítomnosťou koncentrovanej a generačne reprodukovanej chudoby, 
b) vzdelávanie obyvateľov lokalít s prítomnosťou koncentrovanej a generačne reprodukovanej chudoby v oblasti zvyšovania poznatkov o prevencii a ochrane vlastného zdravia, 
c) ďalšie a sústavné vzdelávanie pracovníkov v oblasti zdravia pôsobiacich v lokalitách s prítomnosťou koncentrovanej a generačne reprodukovanej chudoby, 
d) nákup materiálneho a technického vybavenia na realizáciu aktivít a činností v oblasti ochrany a podpory zdravia v priestorovo segregovanej lokalite s prítomnosťou koncentrovanej a generačne reprodukovanej chudoby.“. 

V súlade s navrhovanými zmenami zároveň odporúčam v čl. I bode 6 v navrhovanom ustanovení § 4 slová „§ 2 ods. 1 písm. b) až l)” nahradiť slovami „§ 2 ods. 1 písm. b) až m)” a v čl. I bode 13 v navrhovanom ustanovení § 5 ods. 9 slová „§ 2 ods. 1 písm. a) až l)” nahradiť slovami „§ 2 ods. 1 písm. a) až m)”. 

Odôvodnenie: 

Pre zdravotnú situáciu obyvateľov priestorovo segregovaných lokalít s prítomnosťou koncentrovanej a generačne reprodukovanej chudoby sú typické faktory: vysoká frekvencia ochorení, chronické a infekčné choroby, trvalé zníženie fyzickej aj mentálnej výkonnosti, opätovné zhoršovanie zdravotného stavu najmä v stále sa zväčšujúcich a rastúcich izolovaných rómskych osadách, a nízka očakávaná dĺžka života, ktorá je podľa odhadov o 15 rokov nižšia, ako u geograficky blízkeho majoritného obyvateľstva. Nevhodné životné podmienky, nízky hygienický štandard, zlý prístup k zdravotným službám a nízke zdravotné uvedomenie majú priamy dopad na zlý zdravotný stav obyvateľov priestorovo segregovaných lokalít s prítomnosťou koncentrovanej a generačne reprodukovanej chudoby a spôsobujú zvýšený výskyt infekčných ochorení. Najväčšími a dlhodobo zanedbávanými zdravotnými problémami trpia osoby žijúce v obydliach s najnižším štandardom, väčšinou v úplne izolovaných lokalitách so zlými zdravotnými podmienkami, ako je obmedzený či žiadny prístup k pitnej vode, chýbajúca kanalizácia a s tým spojené nízke hygienické štandardy. Z danej skupiny obyvateľov sú obzvlášť zraniteľné ženy, deti a starší ľudia. 

Hlavnými problematickými oblasťami sú nízka účasť na povinnom imunizačnom programe, ktorá súvisí aj s nízkou informovanosťou, nízka účasť na preventívnych prehliadkach, nedostatočná úroveň zdravotného povedomia, ktorá môže súvisieť s nižšou vzdelanostnou úrovňou, nedostatočné návyky zdravého životného štýlu a starostlivosti 
o zdravie, nízky štandard komunálnej hygieny, nízky štandard bývania a ekologická rizikovosť prostredia, znečistené a zdevastované životné prostredie, nepravidelné návštevy tehotných žien v prenatálnych poradniach, nezdravé stravovacie návyky, nevyhovujúca výživa, nadmerný výskyt parazitov, hmyzu a hlodavcov, čo súvisí so zvýšeným rizikom vzniku infekčných ochorení, zvýšené užívanie alkoholu, tabakových výrobkov a iných omamných látok, vysoká úmrtnosť v nízkom veku, nízky vek prvorodičiek. Uvedené skutočnosti považujem za opodstatnený, spoločensky žiadaný a prospešný dôvod na umožnenie realizácie programov na prevenciu a elimináciu vyššie uvedených javov aj v pôsobnosti Ministerstva zdravotníctva Slovenskej republiky formou rozšírenia účelu poskytovania dotácii. 

 	O 	N 	Nad rámec návrhu zákona. 	
MF SR 	Všeobecne 
V súlade s jednotnou metodikou na posudzovanie vybraných vplyvov a podľa § 33 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov (ďalej len „zákon o rozpočtových pravidlách verejnej správy“) žiadam doložku vybraných vplyvov (ďalej len „doložka vplyvov“) prepracovať tak, aby jej jednotlivé časti boli zosúladené s predkladacou správou, pretože v predkladacej správe sa konštatuje, že návrhom nevznikajú nové požiadavky na štátny rozpočet, avšak v doložke vplyvov je v tabuľke A.2. Vplyvy označený negatívny vplyv na rozpočet verejnej správy a v časti A.3. poznámky sa uvádza, že návrhom nevznikajú nové požiadavky na štátny rozpočet a prípadné finančné dotácie budú rozpočtovo vykryté z celkového schváleného limitu výdavkov kapitoly Ministerstva zdravotníctva SR na príslušný rozpočtový rok. 	Z 	A 	 	
MF SR 	Všeobecne 
Návrh je potrebné zosúladiť s prílohou č. 5 k Legislatívnym pravidlám vlády SR (ďalej len „príloha LPV“) (napr. v čl. I úvodnú vetu zosúladiť s bodom 27 prvým odsekom prílohy LPV, v bode 14 pod označenie „§ 6b“ vložiť nadpis, v bode 12 za slovo „v“ vložiť paragrafovú značku). 	O 	A 	 	
MF SR 	K bodu 6 (§ 4) 
V odseku 3 písm. a) a b) odporúčam vypustiť slovo „rozpočtových“ a používať len slovné spojenie „z predchádzajúcich rokov“, pretože pojem „rozpočtový rok“ sa používa predovšetkým vo vzťahu k rozpočtu verejnej správy a k subjektom verejnej správy. Podľa návrhu dotáciu možno poskytnúť žiadateľovi, ktorým je právnická osoba alebo fyzická osoba, t. j. aj subjektom mimo sektor verejnej správy, na ktoré sa nevzťahuje zákon o rozpočtových pravidlách verejnej správy a pri ktorých sa pojem „rozpočtový rok“ nepoužíva.  	O 	N 	Pripomienka je nedôvodná, pretože „predovšetkým“ nie je „výlučne“. Pojem „rozpočtový rok“ sa v platnej právnej úprave používa nielen vo vzťahu k subjektom verejnej správy (napríklad zákon č. 525/2010 Z. z. v platnom znení, zákon č. 526/2010 Z. z., zákon č. 545/2010 Z. z.). 	
MF SR 	K bodu 9 (§ 5 ods. 5) 
Žiadam ponechať pôvodnú kompetenciu pre Ministerstvo zdravotníctva SR kontrolovať aj „dodržiavanie podmienok poskytnutia dotácie podľa tohto zákona“. Navrhovanou zmenou by sa totiž obmedzila kontrolná pôsobnosť Ministerstva zdravotníctva SR, čím by absentovala kontrola dodržiavania podmienok poskytnutia dotácie v rámci rezortu, čo predstavuje riziko nedodržania podmienok na poskytnutie verejných prostriedkov, resp. zvýšenie rizika, že pri hospodárení s verejnými prostriedkami nebude zachovaná hospodárnosť, efektívnosť a účinnosť ich použitia. 
 	Z 	A 	Kompetencia ponechaná, ustanovenie formulačne spresnené po dohode s MF SR. 	
MŠVVaŠ SR 	K úvodnej vete 
V navrhovanom znení je potrebné slová „neskorších predpisov“ nahradiť slovami „zákona č. 574/2011 Z. z. a zákona č. 352/2013 Z. z.“. Ide o legislatívno-technickú pripomienku. 	O 	A 	 	
MŠVVaŠ SR 	K bodu 6 
V navrhovanom znení § 4 ods. 7 uvádzacej vete je potrebné slovo „dotácie“ nahradiť slovami „o dotáciu“. Ide o legislatívno-technickú pripomienku. 	O 	A 	 	
MŠVVaŠ SR 	K bodu 14 
Navrhované znenie je potrebné doplniť o názov prechodného ustanovenia nasledovne: „Prechodné ustanovenie k úprave účinnej od 1. januára 2015.“. Ide o legislatívno-technickú pripomienku. 
 	O 	ČA 	Nadpis doplnený v nadväznosti na upravený dátum účinnosti (1. apríl 2015). 	
MS SR 	K čl. I 
V úvodnej vete čl. I odporúčame slová „neskorších predpisov“ nahradiť slovami „zákona č. 547/2011 Z. z. a zákona č. 352/2013 Z. z.“. 

Odôvodnenie: Legislatívno-technická pripomienka – zosúladenie s bodom 27 Prílohy č. 5 k Legislatívnym pravidlám vlády SR. 
 	O 	A 	 	
MS SR 	K čl. I bodu 7 
Odporúčame predkladateľovi opraviť zavedený vnútorný odkaz na § 3 ods. 7 a 8, keďže tieto ustanovenia sa netýkajú príloh k žiadosti o poskytnutie dotácie. 

Odôvodnenie: Legislatívno-technická pripomienka. 
 	O 	N 	Legislatívno-technická úprava v bode 7 (terajšom bode 8) súvisí s bodom 7, konkrétne s navrhovanými ustanoveniami § 4 ods. 7 a 8, ktoré sa týkajú príloh k žiadosti.  	
MS SR 	K čl. I bodu 6 
V uvádzacej vete § 4 ods. 7 odporúčame za slovo „žiadosti“ doplniť slová „o poskytnutie“. 

V tejto súvislosti upozorňujeme predkladateľa na nejednotné používanie pojmov „žiadosť o dotáciu“ a „žiadosť o poskytnutie dotácie“ v texte zákona (napr. 3 ods. 5, § 4 ods. 4 až 9, § 6, označenie príloh k zákonu) aj v texte navrhovanej novely (napr. § 4 ods. 7 až 11, § 5 ods. 9) a odporúčame terminológiu zjednotiť. 
 	O 	A 	 	
MS SR 	K čl. I bodu 9 
Spolu s poznámkou pod čiarou odporúčame vypustiť aj odkaz 12 na túto poznámku. Bez poznámky pod čiarou nemá odkaz opodstatnenie. 

Odôvodnenie: Legislatívno-technická pripomienka. 
 	O 	N 	Vzhľadom na preformulovanie bodu 9 sa stala pripomienka bezpredmetnou. 	
MS SR 	K čl. I bodu 14 
V súlade s uvádzacou vetou novelizačného bodu 14 odporúčame doplniť nadpis § 6b. 

Odôvodnenie: Legislatívno-technická pripomienka. 
 	O 	A 	 	
MDVaRR SR 	úvodnej vete  
odporúčame slová „neskorších predpisov“ nahradiť slovami „zákona č. 547/2011 Z.z. a zákona č. 352/2013 Z.z.“.  	O 	A 	 	
MDVaRR SR 	bodu 14 
odporúčame doplniť názov § 6b: „Prechodné ustanovenie k úprave účinnej od 1. januára 2015“. 	O 	ČA 	Nadpis doplnený v nadväznosti na upravený dátum účinnosti (1. apríl 2015).  	
MV SR 	K bodu 3 (§ 3 ods. 5) 
Za slová „žiadosti o“ vložiť slovo „poskytnutie“, pojem „žiadosť o poskytnutie dotácie“ sa už všeobecne používa v platnom zákone. 

 	O 	A 	 	
MV SR 	K bodu 6 (§ 4) 
1. V odseku 2 slovo „financovanie“ nahradiť slovom „spolufinancovanie“; pojem „spolufinancovanie“ je už zavedený v § 2 ods. 2 písm. b) platného zákona. 
2. V odseku 5 upresniť navrhované znenie a za slová „vo výške 50 % z celkovej sumy“ vložiť slovo „poskytnutej“. 
3. V odseku 7 uvádzacej vete slová „k žiadosti dotácie“ nahradiť slovami „k žiadosti o poskytnutie dotácie“. 
4. Z celého znenia odseku 8 by malo byť zrejmé, že sa vzťahuje na stavbu vymedzenú v § 2 ods. 3 písm. g), preto odporúčame slovo „nehnuteľnosť“ nahradiť slovom „stavba zariadenia určeného na prevenciu, liečbu alebo resocializáciu drogovo závislých osôb“, príp. v § 2 ods. 3 písm. g) zaviesť legislatívnu skratku. 
5. V odseku 8 písm. a) upresniť slová „výpis z katastra nehnuteľností nie starší ako tri mesiace“ ich doplnením, napríklad slovami „preukazujúci vlastnícke právo k stavbe zariadenia určeného na prevenciu, liečbu alebo resocializáciu drogovo závislých osôb“; na slovo „nehnuteľnosti“ sa vzťahuje predchádzajúca pripomienka.. 
6. V odseku 8 písm. b) slovo „nehnuteľnosti“ upraviť podľa predchádzajúcich pripomienok a slová „po dobu desiatich rokov“ nahradiť slovami „najmenej po dobu desiatich rokov“, čím sa zosúladí znenie so znením v písmene c). 
 	O 	ČA 	1. Navrhované ustanovenie § 4 ods. 2 je v súlade s § 3 ods. 2 platného zákona, kde sa pojem „financovanie“ používa v rovnakom význame ako v navrhovanom § 4 ods. 2. Z hľadiska formulácie vety by nahradenie pojmu „financovanie“ pojmom „spolufinancovanie“ nebolo správne. Na základe pripomienky sa pojem „spolufinancovanie“ v § 2 ods. 2 písm. b) a v prílohe č. 1 nahradil pojmom „financovanie“, čím sa odstránila terminologická nepresnosť. 
2. Prvá časť pripomienky akceptovaná (spresnenie ustanovenia), druhá časť pripomienky neakceptovaná, pretože § 4 ods. 5 upravuje výšku dotácie, ktorú možno poskytnúť (nie použiť), preto doplnenie slova „poskytnutej“ nemá opodstatnenie. 
3. V § 4 ods. 7 uvádzacia veta upravená v zmysle pripomienky. 
4. Uvedené vyplýva z § 4 ods. 8 uvádzacej vety a používaná terminológia v jednotlivých ustanoveniach § 4 ods. 8 je v súlade s platným právnym poriadkom (zavedenie legislatívnej skratky nemá opodstatnenie a bolo by zmätočné). 
5. Ustanovenie § 4 ods. 8 písm. a) spresnené aj v nadväznosti na znenie § 5 ods. 3 platného zákona; k termínu „nehnuteľnosť“ platí vyhodnotenie v bode 4. 
6. Platí vyhodnotenie v bode 4. V § 4 ods. 8 písm. b) je terminológia použitá v súlade s terminológiou zavedenou a používanou v platnom právom poriadku. Slovo „najmenej“ doplnené v zmysle pripomienky. 
 	
MV SR 	K bodu 13 (§ 5 ods. 9) 
Zavádza sa nový pojem „hodnotiaci formulár“, ktorý nie je uvedený ani v platnom zákone a ani návrh zákona tento pojem právne nevymedzuje; návrh zákona je preto potrebné doplniť. 
 	O 	N 	Vzhľadom na vypustenie pojmu sa pripomienka stala bezpredmetnou. 	
NROZP 	K bodu 6 
V § 4 ods. 3 písm. c) žiadame vypustiť slová „a odmien vyplácaných na základe dohôd vykonávaných mimo pracovného pomeru“. 

Odôvodnenie: 
Zásadne nesúhlasíme s tým, aby sa zrušila možnosť vyplácať odmeny na základe uzatvorených dohôd o vykonaní práce mimo pracovného pomeru. Často je to jediná možnosť, ako poskytnúť odmenu lektorovi za realizované vzdelávanie. Dovoľujeme si upozorniť, že napr. min. kultúry a min. zahraničných vecí a európskych záležitostí umožňuje poskytovať odmeny výhradne len na základe dohôd o vykonaní práce a poskytovať prostriedky na mzdy dlhodobo odmietajú, ministerstvo práce, sociálnych vecí a rodiny dokonca poskytuje v šecifických prípadoch dotácie aj na mzdy. Nemôžeme súhlasiť s tvrdením z dôvodovej správy, že pri vyplatených odmenách na základe dohôd dochádza často k ich neefektívnemu vynaloženiu. Efektívnosť vynakladania finančných prostriedkov predsa nezávisí od toho, akou formou bola uzatvorená zmluva o poskytnutí odmeny za vykonanú prácu, či poskytnutá dotácia bola vynaložená na úhradu mzdy alebo na úhradu dohôd o vykonaní práce. 

 	Z 	N 	Na základe výsledkov vykonaných kontrol sa preukázalo neefektívne čerpanie dotácií. Pripomienka bola prerokovaná dňa 8.10.2014. 	
NROZP 	Doplňujúci návrh č. 1 
K § 2 ods. 1 písm. b): 
Na konci vety navrhujeme doplniť slová „a zdravia ich detí“. 

Odôvodnenie: 
Navrhujeme, aby vzdelávanie laickej verejnosti bolo zamerané nie len na vzdelávanie dospelých o prevencii a ochrane ich zdravia, ale i na vzdelávanie dospelých o prevencii a ochrane zdravia detí, čo má z hľadiska rodičovskej zodpovednosti často vyššiu prioritu ako ich vlastné zdravie. 

 	O 	N 	Nad rámec návrhu zákona. 	
NROZP 	Doplňujúci návrh č. 2 
K § 2 ods. 1: 
Na koniec tohto odseku navrhujeme doplniť nové písm. m): 
„m) organizovania rekondično-rehabilitačných pobytov pre osoby so 
zriedkavými chronickými ochoreniami, napr. hemofilikov.“ 

Odôvodnenie: 
Podpora organizovania rekondično-rehabilitačných pobytov pre osoby so zriedkavými chronickými ochoreniami (napr. hemofilikov a pod.) má obrovský význam ako prevencia pred zhoršovaním zdravotného stavu týchto jedincov. Má veľký význam na znižovanie nákladov pre ďalšiu liečbu, ktorá ide z prostriedkov zdravotného poistenia a táto liečba je vysoko finančne nákladná. Takéto projekty nie sú podporované a sú sústavne odmietané aj zo strany MPSVaR SR z dôvodu, že sa to týka rezortu zdravotníctva a nie rezortu sociálnych vecí. 

 	Z 	N 	Nad rámec návrhu zákona. Pripomienka bola prerokovaná dňa 8.10.2014. 	
ÚOOÚ 	príl. 2 vzor žiadosť o poskytnutie dotácie žiadateľovi, ktorým je fyzická osoba – nepodnikateľ – nad rámec navrhovaného materiálu 
K príl. 2 vzor žiadosť o poskytnutie dotácie žiadateľovi, ktorým je fyzická osoba – nepodnikateľ – nad rámec navrhovaného materiálu 

V príl. 2 vzor žiadosť o poskytnutie dotácie žiadateľovi, ktorým je fyzická osoba – nepodnikateľ požadujeme vypustiť nasledujúci text „Vyhlasujem, že súhlasím so spracúvaním a zverejnením osobných údajov podľa zákona č. 428/2002 Z. z. o ochrane osobných údajov v znení neskorších predpisov, a to týchto údajov: meno a priezvisko žiadateľa, adresa žiadateľa. Tento súhlas platí počas celej doby spracovania a je možné odvolať ho písomne.“ 

Táto pripomienka je zásadná. 

Odôvodnenie: 
V zmysle § 10 ods. 2 zákona č. 122/2013 Z. z. o ochrane osobných údajov a o zmene a doplnení niektorých zákonov v znení zákona č. 84/2014 Z. z. prevádzkovateľ ďalej spracúva osobné údaje bez súhlasu dotknutej osoby, ak účel spracúvania osobných údajov, okruh dotknutých osôb a zoznam osobných údajov ustanovuje osobitný zákon. Prevádzkovateľ spracúva osobné údaje len v rozsahu a spôsobom, ktorý ustanovuje osobitný zákon. Spracúvané osobné údaje možno z informačného systému poskytnúť, sprístupniť alebo zverejniť len vtedy, ak osobitný zákon ustanovuje účel poskytovania, sprístupňovania alebo zverejňovania, zoznam osobných údajov, ktoré možno poskytnúť, sprístupniť alebo zverejniť, ako aj tretie strany, ktorým sa osobné údaje poskytujú, prípadne okruh príjemcov, ktorým sa osobné údaje sprístupňujú, ak tento zákon neustanovuje inak. 

Z ustanovenia § 10 ods. 2 zákona č. 122/2013 Z. z. o ochrane osobných údajov a o zmene a doplnení niektorých zákonov v znení zákona č. 84/2014 Z. z. vyplýva, že v prípade, pokiaľ lex specialis upravuje účel spracúvania osobných údajov, okruh dotknutých osôb a zoznam osobných údajov, spracúvajú sa osobné údaje dotknutej osoby bez jej súhlasu. Zákon č. 525/2010 Z. z. o poskytovaní dotácií v pôsobnosti Ministerstva zdravotníctva Slovenskej republiky v znení neskorších predpisov spĺňa podmienky takéhoto lex specialis. 

	Z 	A 	 	
ÚOOÚ 	príl. 1 vzor žiadosť o poskytnutie dotácie na projekt výskumu a vývoja v oblasti zdravotníctva – nad rámec navrhovaného materiálu 
K príl. 1 vzor žiadosť o poskytnutie dotácie na projekt výskumu a vývoja v oblasti zdravotníctva – nad rámec navrhovaného materiálu 

V príl. 1 vzor žiadosť o poskytnutie dotácie na projekt výskumu a vývoja v oblasti zdravotníctva požadujeme vypustiť nasledujúci text „Vyhlasujem, že súhlasím so spracúvaním a zverejnením osobných údajov podľa zákona č. 428/2002 Z. z. o ochrane osobných údajov v znení neskorších predpisov, a to týchto údajov: meno a priezvisko/názov žiadateľa, adresa sídla alebo miesto podnikania, IČO.“ 

Táto pripomienka je zásadná. 

Odôvodnenie: 
Podľa § 1 písm. a) zákona č. 122/2013 Z. z. o ochrane osobných údajov a o zmene a doplnení niektorých zákonov v znení zákona č. 84/2014 Z. z. tento zákon upravuje ochranu práv fyzických osôb pred neoprávneným zasahovaním do ich súkromného života pri spracúvaní ich osobných údajov. Právny poriadok Slovenskej republiky vo všeobecnej rovine rozlišuje medzi fyzickými osobami a právnickými osobami, pričom pri fyzickej osobe osobitne vymedzuje kategóriu podnikateľov. Ochrana osobných údajov sa uplatňuje výlučne len pri fyzických osobách – jednotlivcoch. Údaje určujúce právnickú osobu alebo fyzickú osobu – podnikateľa na účely ich podnikateľskej činnosti nie sú osobnými údajmi a preto sa ochrana ich spracúvania podľa zákona č. 122/2013 Z. z. o ochrane osobných údajov a o zmene a doplnení niektorých zákonov v znení zákona č. 84/2014 Z. z. na ne nevzťahuje. 

V zmysle § 10 ods. 2 zákona č. 122/2013 Z. z. o ochrane osobných údajov a o zmene a doplnení niektorých zákonov v znení zákona č. 84/2014 Z. z. prevádzkovateľ ďalej spracúva osobné údaje bez súhlasu dotknutej osoby, ak účel spracúvania osobných údajov, okruh dotknutých osôb a zoznam osobných údajov ustanovuje osobitný zákon. Prevádzkovateľ spracúva osobné údaje len v rozsahu a spôsobom, ktorý ustanovuje osobitný zákon. Spracúvané osobné údaje možno z informačného systému poskytnúť, sprístupniť alebo zverejniť len vtedy, ak osobitný zákon ustanovuje účel poskytovania, sprístupňovania alebo zverejňovania, zoznam osobných údajov, ktoré možno poskytnúť, sprístupniť alebo zverejniť, ako aj tretie strany, ktorým sa osobné údaje poskytujú, prípadne okruh príjemcov, ktorým sa osobné údaje sprístupňujú, ak tento zákon neustanovuje inak. 

Z ustanovenia § 10 ods. 2 zákona č. 122/2013 Z. z. o ochrane osobných údajov a o zmene a doplnení niektorých zákonov v znení zákona č. 84/2014 Z. z. vyplýva, že v prípade, pokiaľ lex specialis upravuje účel spracúvania osobných údajov, okruh dotknutých osôb a zoznam osobných údajov, spracúvajú sa osobné údaje dotknutej osoby bez jej súhlasu. Zákon č. 525/2010 Z. z. o poskytovaní dotácií v pôsobnosti Ministerstva zdravotníctva Slovenskej republiky v znení neskorších predpisov spĺňa podmienky takéhoto lex specialis. 	Z 	A 	 	
ÚOOÚ 	príl. 3 vzor žiadosť o poskytnutie dotácie žiadateľovi, ktorým je fyzická osoba – podnikateľ – nad rámec navrhovaného materiálu 
K príl. 3 vzor žiadosť o poskytnutie dotácie žiadateľovi, ktorým je fyzická osoba – podnikateľ – nad rámec navrhovaného materiálu 

V príl. 3 vzor žiadosť o poskytnutie dotácie žiadateľovi, ktorým je fyzická osoba – podnikateľ požadujeme vypustiť nasledujúci text „Vyhlasujem, že súhlasím so spracúvaním a zverejnením osobných údajov podľa zákona č. 428/2002 Z. z. o ochrane osobných údajov v znení neskorších predpisov, a to týchto údajov: meno a priezvisko žiadateľa, adresa žiadateľa a IČO. Tento súhlas platí počas celej doby spracovania a je možné odvolať ho písomne.“ 

Táto pripomienka je zásadná. 

Odôvodnenie: 
Podľa § 1 písm. a) zákona č. 122/2013 Z. z. o ochrane osobných údajov a o zmene a doplnení niektorých zákonov v znení zákona č. 84/2014 Z. z. tento zákon upravuje ochranu práv fyzických osôb pred neoprávneným zasahovaním do ich súkromného života pri spracúvaní ich osobných údajov. Právny poriadok Slovenskej republiky vo všeobecnej rovine rozlišuje medzi fyzickými osobami a právnickými osobami, pričom pri fyzickej osobe osobitne vymedzuje kategóriu podnikateľov. Ochrana osobných údajov sa uplatňuje výlučne len pri fyzických osobách – jednotlivcoch. Údaje určujúce právnickú osobu alebo fyzickú osobu – podnikateľa na účely ich podnikateľskej činnosti nie sú osobnými údajmi a preto sa ochrana ich spracúvania podľa zákona č. 122/2013 Z. z. o ochrane osobných údajov a o zmene a doplnení niektorých zákonov v znení zákona č. 84/2014 Z. z. na ne nevzťahuje. 

V zmysle § 10 ods. 2 zákona č. 122/2013 Z. z. o ochrane osobných údajov a o zmene a doplnení niektorých zákonov v znení zákona č. 84/2014 Z. z. prevádzkovateľ ďalej spracúva osobné údaje bez súhlasu dotknutej osoby, ak účel spracúvania osobných údajov, okruh dotknutých osôb a zoznam osobných údajov ustanovuje osobitný zákon. Prevádzkovateľ spracúva osobné údaje len v rozsahu a spôsobom, ktorý ustanovuje osobitný zákon. Spracúvané osobné údaje možno z informačného systému poskytnúť, sprístupniť alebo zverejniť len vtedy, ak osobitný zákon ustanovuje účel poskytovania, sprístupňovania alebo zverejňovania, zoznam osobných údajov, ktoré možno poskytnúť, sprístupniť alebo zverejniť, ako aj tretie strany, ktorým sa osobné údaje poskytujú, prípadne okruh príjemcov, ktorým sa osobné údaje sprístupňujú, ak tento zákon neustanovuje inak. 

Z ustanovenia § 10 ods. 2 zákona č. 122/2013 Z. z. o ochrane osobných údajov a o zmene a doplnení niektorých zákonov v znení zákona č. 84/2014 Z. z. vyplýva, že v prípade, pokiaľ lex specialis upravuje účel spracúvania osobných údajov, okruh dotknutých osôb a zoznam osobných údajov, spracúvajú sa osobné údaje dotknutej osoby bez jej súhlasu. Zákon č. 525/2010 Z. z. o poskytovaní dotácií v pôsobnosti Ministerstva zdravotníctva Slovenskej republiky v znení neskorších predpisov spĺňa podmienky takéhoto lex specialis. 	Z 	A